14. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 231 της 10-16 Ιουλ. 1986 (ΦΕΚ Α΄ 97)  Περιορισμός συναρμοδιοτήτων κατά την έκδοση διοικητικών πράξεων σε αντικείμενα αρμοδιότητας Υπουργείου Υγείας, Πρόνοιας και Κοινωνικών Ασφαλίσεων-Γενικής Γραμματείας Κοινωνικών Ασφαλίσεων.  Έχοντας υπόψη: 1.Τις διατάξεις: α)Της περ. α της παρ. 1 του άρθρ. 2 του Νόμ. 865/1979 «περί ρυθμίσεως θεμάτων τινών οργανώσεων και λειτουργίας υπηρεσιών του δημοσίου» (ΦΕΚ 6/Α/18-1-1979) β)Του Π.Δ/τος 303/1984 «Οργανισμός του Υπουργείου Κοινωνικών Ασφαλίσεων (ΦΕΚ 110/Α/2-8-1984), σε συνδιασμό με τις διατάξεις των παρ. 1 και 2 του άρθρ. 24 του Νόμ. 1558/85 «Κυβέρνηση και Κυβερνητικά όργανα» (ΦΕΚ 137/Α/26-7-85). 2.Την αριθ.221/1986 γνωμοδότηση του Συμβουλίου της Επικρατείας με πρόταση του Πρωθυπουργού και των Υπουργών Προεδρίας της Κυβέρνησης, Εξωτερικών, Εθνικής Οικονομίας, Υγείας-Πρόνοιας και Κοινωνικών Ασφαλίσεων, Δικαιοσύνης, Εθνικής Παιδείας και Θρησκευμάτων, Πολιτισμού, Οικονομικών, Δημόσιας Τάξης, Γεωργίας, Περιβάλλοντος Χωροταξίας και Δημοσίων Έργων, Εργασίας, Βιομηχανίας, Ενέργειας και Τεχνολογίας Εμπορίου, Μεταφορών και Επικοινωνιών, αποφασίζουμε: Άρθρ.1.-1.Τα κατωτέρω θέματα για τη ρύθμιση των οποίων απαιτείται σύμφωνα με τις κείμενες διατάξεις, Προεδρικό Διάταγμα που εκδίδεται με πρόταση του Υπουργού Υγείας, Πρόνοιας και Κοινωνικών Ασφαλίσεων και τη σύμπραξή των Υπουργών Προεδρίας της Κυβέρνησης και Εθνικής Οικονομίας, ρυθμίζονται στο εξής χωρίς την σύμπραξη των Υπουργών Προεδρίας της Κυβέρνησης και Εθνικής Οικονομίας. α)Η συγχώνευση των Ταμείων Επικουρικής Ασφάλισης που αναφέρονται στο άρθρ. 11 παρ. 2 του Νόμ. 997/1979 (άρθρ. 11 παρ. 3 του Νόμ. 997/1979, όπως τροποποιήθηκε με το άρθρ. 56 παρ. 8 του Νόμ. 1140/1981 ΦΕΚ 68/Α/20-3-1981). Σελ. 36,88(γ ) Τεύχος 1302 Σελ. 8 β)Η σύσταση Κλάδου Επικουρικής Ασφάλισης των ασφαλισμένων σε Ταμεία κυρίας ασφάλισης Ελευθέρων Επαγγελμάτων και αυτοτελώς απασχολουμένων (άρθρ. 12 παρ. 1 του Νόμ. 997/1979 ΦΕΚ 287/Α/28-12-1979). 2.Τα κατωτέρω θέματα για τη ρύθμιση των οποίων απαιτείται, σύμφωνα με τις κείμενες διατάξεις, Προεδρικό Διάταγμα που εκδίδεται με πρόταση του Υπουργού Υγείας, Πρόνοιας και Κοινωνικών Ασφαλίσεων και τη σύμπραξη των Υπουργών Εθνικής Οικονομίας και Οικονομικών, ρυθμίζονται στο εξής χωρίς τη σύμπραξη των Υπουργών Εθνικής Οικονομίας και Οικονομικών. α)Η αυξομείωση του ποσοστού της εισφοράς ασφαλισμένου του Ταμείου Αρωγής, Αξιωματικών και Ανθυπασπιστών Χωροφυλακής (άρθρ. 1 παρ. 1 παρ. α του Νόμ. 1167/1981 ΦΕΚ 161/Α/24-6- 1981). β)Η αυξομείωση του ποσοστού της εισφοράς ασφαλισμένου του Ταμείου Αλληλοβοηθείας Οπλιτών Χωροφυλακής (άρθρ. 8 παρ. 3 του Α.Ν.884/1937. Όπως τροποποιήθηκε με το άρθρ. 3 του Νόμ. 1169/1981 ΦΕΚ 160/Α/23-6-1981). 3.Τα κατωτέρω θέματα για την ρύθμιση των οποίων απαιτείται σύμφωνα με τις κείμενες διατάξεις, Προεδρικό Διάταγμα που εκδίδεται με πρόταση του Υπουργού Υγείας, Πρόνοιας και Κοινωνικών Ασφαλίσεων και τη σύμπραξη του Υπουργού Εθνικής Οικονομίας, ρυθμίζονται στο εξής χωρίς τη σύμπραξη του Υπουργού Εθνικής Οικονομίας. α)Η τροποποίηση των καταστατικών διατάξεων του Ταμείου Ασφαλίσεως Προσωπικού ΕΤΒΑ (άρθρ. 11 του Ν.Δ. 4366/1964 ΦΕΚ 158/Α/16-9-64, άρθρ. 6 Κεφ. Δεύτερο του Ν.Δ. 1369/1973 ΦΕΚ 72/Α/29-3-1973). β)Η υπαγωγή στην πρόσθετη ασφάλιση του ΙΚΑ- Ειδικός Τομέας Επικουρικής Ασφάλισης Μισθωτών (ΙΚΑ-ΕΤΕΑΜ) που συστήθηκε με το άρθρ. 55 παρ. 1 του Νόμ. 1140/1981 του τακτικού προσωπικού των ΝΠΔΔ ή Οργανισμών (άρθρ. 55 παρ. 3α του Νόμ. 1140/1981 ΦΕΚ 68/Α/20-3-81 σε συνδυασμό με το άρθρ.6 του Νόμ.1358/83 ΦΕΚ 64/Α/24-5- 1983. 35.Α.αα.14 Υπουργείο Υγείας και Πρόνοιας    4.Τα κατωτέρω θέματα για τη ρύθμιση των οποίων απαιτείται, σύμφωνα με τις κείμενες διατάξεις, Προεδρικό Διάταγμα που εκδίδεται με πρόταση του Υπουργού Υγείας, Πρόνοιας και Κοινωνικών Ασφαλίσεων και τη σύμπραξη του Υπουργού, Οικονομικών, ρυθμίζονται στο εξής χωρίς τη σύμπραξη του Υπουργού Οικονομικών. α)Η έγκριση και τροποποίηση των διατάξεων του Κανονισμού του ΙΚΑ-Τομέας Επικουρικής Ασφάλισης Μισθωτών (ΙΚΑ-ΤΕΑΜ) (άρθρ.9 παρ.1 του Ν.997/1979 ΦΕΚ 287/Α/28-12-1979 σε συνδυασμό με το άρθρ. 6 του Νόμ. 1358/1983 ΦΕΚ 64/Α/24-5-1983). β)Η έγκριση και τροποποίηση των διατάξεων του Κανονισμού του ΙΚΑ-Ειδικός Τομέας Επικουρικής Ασφάλισης Μισθωτών ΙΚΑ-ΕΤΕΑΜ άρθρ. 55 παρ. 6 του Νόμ. 1140/1981 σε συνδυασμό με το άρθρ. 6 του Νόμ.1358/1983). γ)Η έγκριση και τροποποίηση του Καταστατικού του συνιστωμένου Κλάδου Επικουρικής Ασφάλισης των ασφαλισμένων σε Ταμεία Κύριας Ασφάλισης Ελευθέρων Επαγγελμάτων και αυτοτελώς απασχολουμένων (άρθρ. 12 παρ. 2 του Νόμ.997/1979). δ)Η τροποποίηση και συμπλήρωση των διατάξεων του Καταστατικού του Ταμείου Προνοίας Δικηγόρων Αθηνών (άρθρ. 1 παρ. 4 του Νόμ. 3466/1955 ΦΕΚ 350/31-12-1955). 5.Η τροποποίηση του Καταστατικού του Ταμείου Επικουρικής Ασφάλισης Υπαλλήλων Ραδιοφωνίας και Τουρισμού για την οποία απαιτείται, σύμφωνα με τις κείμενες διατάξεις, Προεδρικό Διάταγμα που εκδίδεται με πρόταση του Υπουργού Υγείας, Πρόνοιας και Κοινωνικών Ασφαλίσεων και τη σύμπραξη του Υπουργού Προεδρίας της Κυβέρνησης, ενεργείται στο εξής χωρίς τη σύμπραξή του Υπουργού Προεδρίας της Κυβέρνησης (άρθρ. 12 παρ. 2 του Ν.Δ. 3778/1957 (ΦΕΚ 205/Α/12-10-1957). 6.Η τροποποίηση η συμπλήρωση και η κατάργηση των Προεδρικών Διαταγμάτων του άρθρ. 27 του Νόμ. 2066/1952, όπως αυθεντικά ερμηνεύτηκε με το άρθρ. 1 του Νόμ. 2822/1954, σχετικά με τους όρους λειτουργίας και ασφάλισης των Ταμείων Αρωγής Δημοσίων Υπαλλήλων, για την οποία απαιτείται, σύμφωνα με τις κείμενες διατάξεις, Προεδρικό Διάταγμα που εκδίδεται με πρόταση του Υπουργού Υγείας, Πρόνοιας και Κοινωνικών Ασφαλίσεων και τη σύμπραξη του Υπουργού Οικονομικών και του οικείου Υπουργού ενεργείται στο εξής χωρίς τη σύμπραξη του Υπουργού Οικονομικών και του οικείου Υπουργού (άρθρ. 3 του Νόμ. 2822/1954 ΦΕΚ 78/Α/19-4- 1954). 7.Η τροποποίηση των καταστατικών διατάξεων (Π.Δ/γμα 134/1980 ΦΕΚ 39/Α/80) του Ειδικού Λογαριασμού Επικουρικής Ασφάλισης του προσωπικού του ΕΛΤΑ (άρθρ. 2 παρ. 1 του Ν.Δ. 822/1971, όπως τροποποιήθηκε με το άρθρ. 1 του Ν.Δ. 1062/1971, για την οποία απαιτείται σύμφωνα με τις κείμενες διατάξεις, Προεδρικό Διάταγμα που εκδίδεται με πρόταση του Υπουργού Υγείας, Πρόνοιας και Κοινωνικών Ασφαλίσεων και τη σύμπραξη του Υπουργού Μεταφορών και Επικοινωνιών, ενεργείται στο εξής χωρίς τη σύμπραξη του Υπουργού Μεταφορών και Επικοινωνιών (άρθρ. 1 του Ν.Δ. 1062/1971 ΦΕΚ 270/Α/23-12-1971). 8.Η τροποποίηση και συμπλήρωση των διατάξεων των άρθρ. 4 (παρ. 8 και 9), 5, 6, 7, 8 (παρ. 4 έως 9) 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 33, (παρ. 3) 36 και 42 του Νόμ. 4491/66 «Περί Ασφαλίσεως του Προσωπικού της ΔΕΗ» του άρθρ. 4 του Νόμ.163/1975 και του άρθρ. 4 του Π.Δ. 245/75, όπως εκάστοτε ισχύουν, για την οποία απαιτείται σύμφωνα με τις κείμενες διατάξεις Προεδρικό Δ/γμα που εκδίδεται με πρόταση των Υπουργών Βιομηχανίας, Ενέργειας και Τεχνολογίας και Υγείας, Πρόνοιας και Κοινωνικών Ασφαλίσεων, γίνεται στο εξής χωρίς τη σύμπραξη του Υπουργού Βιομηχανίας, Ενέργειας και Τεχνολογίας, (παρ. 1 άρθρ. 32 του Νόμ. 1539/85). 9.Η υπαγωγή στην ασφάλιση του Ταμείου Ασφαλίσεως Ασθενείας Προσωπικού Τραπεζών Πίστεως, Γενικής και Αμέρικαν Εξπρές και του προσωπικού άλλων Τραπεζών, που ήδη υπάγεται στον Κλάδο Ασθένειας του ΙΚΑ, για την οποία απαιτείται Π.Δ/γμα που εκδίδεται με πρόταση των Υπουργών Εθνικής Οικονομίας, Υγείας Πρόνοιας και Κοινωνικών Ασφαλίσεων και Εμπορίου, γίνεται στο εξής χωρίς τη σύμπραξη των Υπουργών Εθνικής Οικονομίας και Εμπορίου (παρ. 3 άρθρ. 1 Ν.271/76). Άρθρ.2.-1.Τα κατωτέρω θέματα για τη ρύθμιση των οποίων απαιτείται, σύμφωνα με τις κείμενες διατάξεις, κοινή απόφαση των Υπουργών Προεδρίας της Κυβέρνησης και Υγείας, Πρόνοιας και Κοινωνικών Ασφαλίσεων, ρυθμίζονται στο εξής χωρίς τη σύμπραξη του Υπουργού Προεδρίας της Κυβέρνησης: α)Η τροποποίηση των καταστατικών διατάξεων του Ταμείου Ασφαλίσεως Ιδιοκτητών, Συντακτών και Υπαλλήλων Τύπου (άρθρ. 4 παρ. 2 του Α.Ν.2176/1940 ΦΕΚ 11/Α/9-1-1940). β)Η έγκριση του Προϋπολογισμού του Ταμείου Επικουρικής Ασφαλίσεως Ραδιοφωνίας και Τουρισμού (άρθρ. 28 παρ. 2 του Β.Δ.7/9-10-58 ΦΕΚ 154/Α/9-10-1958). γ)Η συγκρότηση της εξελεγκτικής Επιτροπής για την οικονομική διαχείριση του Τ.Ε.Α.Υ.Ρ.Τ/(άρθρ. 28 παρ. 5 του Β.Δ.7/9-10-58 ΦΕΚ 154/Α/9-10- 1958). δ)Η σύνθεση και η ανασύνθεση των διοικητικών συμβουλίων, των επιτροπών και των λοιπών συλλογικών οργάνων των ασφαλιστικών οργανισμών αρμοδιότητας του Υπουργείου Κοινωνικών Ασφαλίσεων και του Συμβουλίου Κοινωνικής Ασφάλειας (παρ. 1 άρθρ. 20 του Νόμ. 1539 5-4-85). 2.Η αναπροσαρμογή των εισφορών και των  δικαιωμάτων του Ταμείου Νομικών που ορίζο- νται στο δεύτερο εδάφιο της παρ. 5 του άρθρ. 10  του Ν.Δ.4114/1960, όπως αντικαταστάθηκε με  το άρθρ. 14 του Ν.4507/1966 (άρθρ. 14 του  Νόμ. 4507/1966 ΦΕΚ 71/Α/28-3-1966), για την  οποία απαιτείται κοινή απόφαση των Υπουργών  Εθνικής    Οικονομίας,     Οικονομικών     και     Υ- (Μετά τη σελ. 36,88(α) Σελ. 36,89 Τεύχος Θ62 – Σελ. 27 Υπουργείο Υγείας και Πρόνοιας 35.Α.αα.14    γείας, Πρόνοιας και Κοινωνικών Ασφαλίσεων ενεργείται στο εξής χωρίς τη σύμπραξη των Υπουργών Εθνικής Οικονομίας και Οικονομικών. 3.Τα κατωτέρω θέματα για τη ρύθμιση των οποίων απαιτείται, σύμφωνα με τις κείμενες διατάξεις, κοινή απόφαση των Υπουργών Οικονομικών και Υγείας, Πρόνοιας και Κοινωνικών Ασφαλίσεων, ρυθμίζονται στο εξής χωρίς τη σύμπραξη του Υπουργού Οικονομικών. α)Η αναπροσαρμογή των ατομικών εισφορών των ασφαλισμένων του Ταμείου Ασφαλίσεως Ιδιοκτητών Συντακτών και Υπαλλήλων Τύπου (άρθρ. 10 παρ. 11 του Ν.Δ. 1210/1949 ΦΕΚ 278/Α/27-10-1949). β)Η αυξομοίωση των ποσοστών σύνταξης που χορηγείται από το Ταμείο Συντάξεων Μηχανικών και Εργοληπτών Δημοσίων Έργων, όπως προσδιορίζεται στο άρθρ. 27 του Νόμ. 915/1979 (άρθρ. 27 του Νόμ. 915/1979 ΦΕΚ 103/Α/8-5-79). γ)Ο καθορισμός του ύψους των συνταξιοδοτικών παροχών του Ταμείου Ασφαλίσεως Επαγγελματιών και Βιοτεχνών της Ελλάδος (ΤΕΒΕ), πέρα των αυξήσεων των ασφαλιστικών εισφορών (άρθρ. 8 παρ. 2 δεύτερο εδάφιο του Νόμ. 1027/1980 ΦΕΚ 49/Α/26-2-1980). δ)Η αύξηση των εισφορών που προβλέπονται από το άρθρ. 4 του Α.Ν.2682/1940 ως και το ελάχιστο όριο των ενσήμων που επικολλούνται στο ασφαλιστικό βιβλιάριο των ασφαλισμένων στο Ταμείο Προνοίας Αμίσθων Δικαστικών Επιμελητών (άρθρ. 2 παρ. 3 του Ν.620/1977 ΦΕΚ 171/Α/20-6- 1977). ε)Η αύξηση της εισφοράς υπέρ του Κοινού Λογαριασμού Χρηματοδοτήσεως ΤΣΑ και ΙΚΑ η οποία προβλέπεται από το άρθρ. 4 του Νόμ.984/1979 (άρθρ. 4 παρ. 3 του Νόμ. 984/1979 ΦΕΚ 244/Α/27-10-1979). στ)Η αύξηση της εισφοράς υπέρ του Ταμείου Συντάξεων Αυτοκινητιστών (ΤΣΑ), η οποία προβλέπεται από τις περιπτώσεις ζ και η της παρ. 1 του άρθρ. 5 του Ν.Δ. 404/1974 (άρθρ. 6 παρ. 2 του Νόμ. 984/1979 ΦΕΚ 244/Α/27-10-1979). ζ)Η αναπροσαρμογή των εισφορών υπέρ του Ταμείου Νομικών, οι οποίες ορίζονται με το πρώτο εδάφιο της παρ. 5 του άρθρ. 10 του Ν.Δ. 4114/1960, όπως αντικαταστάθηκε με το άρθρ. 14 του Νόμ. 4507/1966 (άρθρ. 14 του Νόμ. 4507/1966 ΦΕΚ 71/Α/28-3-1966). 4.Η χορήγηση του Ιδρύματος Κοινωνικών Ασφαλίσεων από τον Κρατικό Προϋπολογισμό για την οποία απαιτείται, σύμφωνα με τις κείμενες διατάξεις, κοινή απόφαση του Πρωθυπουργού (Υπουργού Προεδρίας της Κυβέρνησης κατ’ άρθρ. 3 παρ. 4 του Ν.Δ. 216/1974) και των Υπουργών Εθνικής Οικονομίας, Οικονομικών και Υγείας, Πρόνοιας και Κοινωνικών Ασφαλίσεων, ενεργείται στο εξής χωρίς τη σύμπραξη των Υπουργών Προεδρίας της Κυβέρνησης και Εθνικής Οικονομίας (άρθρ. 3 παρ. 1 του Ν.Δ. 465/1970 ΦΕΚ 57/Α/13-3-1970).  Σελ. 36,90 Τεύχος Θ62 – Σελ. 28 5.Η συγκρότηση του Συμβουλίου Κρίσεως Βαρέων Ανθυγιεινών Επαγγελμάτων, που λειτουργεί στο Ίδρυμα Κοινωνικών Ασφαλίσεων για την οποία απαιτείται, σύμφωνα με τις κείμενες διατάξεις, κοινή απόφαση των Υπουργών Υγείας, Πρόνοιας και Κοινωνικών Ασφαλίσεων και Εθνικής Οικονομίας, ενεργείται στο εξής χωρίς τη σύμπραξη του Υπουργού Εθνικής Οικονομίας (άρθρ. 2 παρ. 3 του Νόμ. 237/1975 ΦΕΚ 284/Α/19-12-1975). 6.Ο καθορισμός προσθέτων εισφορών υπέρ του Κλάδου συντάξεων του ΙΚΑ για την συνταξιοδότηση του προσωπικού των αεροπορικών επιχειρήσεων, για τον οποίο απαιτείται, σύμφωνα με τις κείμενες διατάξεις, κοινή απόφαση των Υπουργών Εθνικής Οικονομίας, Μεταφορών και Επικοινωνιών και Υγείας, Πρόνοιας και Κοινωνικών Ασφαλίσεων, ενεργείται στο εξής χωρίς τη σύμπραξη των Υπουργών Εθνικής Οικονομίας και Μεταφορών και Επικοινωνιών (άρθρ. 52 παρ. 2 του Ν.1140/1981 ΦΕΚ 68/20-3- 1981). 7.Η υπαγωγή στην ασφάλιση των Ταμείων Αρωγής Δημοσίων Υπαλλήλων για την οποία απαιτείται κοινή απόφαση του Υπουργού Υγείας, Πρόνοιας και Κοινωνικών Ασφαλίσεων και του οικείου Υπουργού, ενεργείται στο εξής χωρίς τη σύμπραξη του οικείου Υπουργού (άρθρ. 10 παρ. 2 του Νόμ. 1384 ΦΕΚ 106/Α/5-8-1983). 8.Ο καθορισμός του καταβαλλόμενου κατά τις εορτές των Χριστουγέννων, Νέου Έτους και Πάσχα δώρου στους εφημεριδοπώλες της Χώρας για τη ρύθμιση του οποίου απαιτείται, σύμφωνα με τις κείμενες διατάξεις, κοινή απόφαση των Υπουργών Υγείας, Πρόνοιας και Κοινωνικών Ασφαλίσεων και Εργασίας, ενεργείται στο εξής χωρίς τη σύμπραξη του Υπουργού Υγείας, Πρόνοιας και Κοινωνικών Ασφαλίσεων (άρθρ. 6 της Β2/55/1919/77 Υπουργικής απόφασης ΦΕΚ 1223/Β/17-11-1977). 9.Η τροποποίηση ή συμπλήρωση των κειμένων διατάξεων, που αφορούν την υπαγωγή εργασιών ή ειδικοτήτων των ασφαλισμένων της ΔΕΗ στα ιδιαιτέρως βαρέα και ανθυγιεινά επαγγέλματα, για την οποία απαιτείται σύμφωνα με τις κείμενες διατάξεις κοινή απόφαση των Υπουργών Υγείας, Πρόνοιας και Κοινωνικών Ασφαλίσεων και Βιομηχανίας, Ενέργειας και Τεχνολογίας ενεργείται στο εξής χωρίς τη σύμπραξη του Υπουργού Βιομηχανίας, Ενέργειας και Τεχνολογίας (παρ. 3 άρθρ. 1 του Νόμ. 944/79). Άρθρ.3.-Η ισχύς του Διατάγματος αυτού αρχίζει από την πρώτη του επομένου μήνα από τη δημοσίευσή του στην Εφημερίδα της Κυβέρνησης.    35.Α.αα.14 Υπουργείο Υγείας και Πρόνοιας     